Mairg duine bhraitheas é féin
Mairg duine bhraitheas é féin!
mo bheart Is dá héis do-chím;
ní fhionnfa neach fir ná mná
mo rún féin go bráth a-rís.
A bhean chumainn, a chruth fial,
do bhí agam riamh i ngioll,
(mairg léigeas a rún le mnaoi!)
fuaire a chách a-taoi fám chionn.
Oram féin do fríth an locht, — 
ní beag nod dá chur i gcéill;
tig an cumann druim-tar-ais,
buailtear duine dá shlait féin.
Ní thiubhrthá orlach ar ór
díom, a inghean Is óg snuadh;
ciodh gearr ó 'niugh gus i-né,
do bhuaidhir mé an t-uisge suas.
Méad na toile tugais dúinn
mairg dár gealladh, a ghnúis nár,
umam féin ó 'taoi go fuar;
comhfhada théid fuath Is grádh.
Do chuala féin fad' ó riamh
cumann deise do dhiall ruinn, — 
duine i Mumhain na múr ngeal
díobh, Is duine do Leath Chuinn.
Do bhádar dá bhliadhain déag
an dá sgoláir (fá sgéal suairc)
gan deadhail — gá díochra searc
ar fud Éireann teas Is tuaidh?
D'éis a múinte i mbailtibh sgol,
dála an chúpla ar nách gclos béim,
do thionnsgain gach duine dhíbh
dol an tráth-soin dá thír féin.
Do b'iad ráite an fhir a-ndeas,
's an sruth déar ag teacht re a ghruaidh;
"Ní dóigh go bhfaiceam, a ghrádh,
gnúis a chéile go lá an Luain."
"Dá dtí," ar an sgoláir a-dtuaidh,
"olc do cheachtar uainn dá bhríogh,
ós ag deadhail dúinn ar ndias,
go madh dhuitse bhias a dhíoth!"
D'éis ar gcumainn gus a-nocht
ní mór, a bhean na bhfolt slim,
nách í freagra an fhir a-dtuaidh
fuaras uait ag sgaradh rinn.
Ní hí h'anshocracht ná t'fhearg,
ní díth céille, ní ceard bhaoth,
ní cruas, ní droichtheist, ní tnúth,
do-bheir deadhail dún ar-aon.
Gan tú san chúige i mbíodh Meadhbh,
nó i gcrích Laighean na learg réidh,
nó i ndúthaigh Dheadhaidh mhic Shin, — 
tug mo dheadhail ribh rem ré.
Ní fhuarais, gidh meanma shaobh,
a ghlac shocair gan taom gcruais,
cúis mo thréigthe acht mé id ghar;
maith gach cunnradh i bhfad uait!
Gach ar léigeas leat dom rún,
a ghéag úr an aignidh shéimh,
aithnim díot a cheilt ar chách
go bráth bráth, 's a cheilt ort féin!
Im ghar choidhche, Is bím gan fear,
a ghnúis díoghainn na ndearc mall,
an fear leis nách beitheá réidh
ní léigfinn féin ar chéad marg.
A stuaigh mhíolla na mbas ngeal,
gé léige mo shearc i bhfaill,
fuaire id thoil ní thugas fós;
mo sgaradh riot gá mó mairg?